
Európsky parlament,
–	so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C10‑0210/2025),
–	so zreteľom na článok 133 rokovacieho poriadku,
–	so zreteľom na správu Výboru pre kontrolu rozpočtu (A10-0218/2025),
A.	keďže prostredníctvom listu zo 17. septembra 2025 Rada konzultovala s Európskym parlamentom o návrhu na vymenovanie Nikolaosa Milionisa za člena Dvora audítorov;
B.	keďže Výbor pre kontrolu rozpočtu Európskeho parlamentu následne posúdil kvalifikáciu Nikolaosa Milionisa, najmä pokiaľ ide o podmienky stanovené v článku 286 ods. 1 Zmluvy o fungovaní Európskej únie; keďže v rámci tohto posúdenia výbor dostal od Nikolaosa Milionisa životopis a odpovede na písomné otázky, ktoré mu boli adresované;
C.	keďže následne výbor usporiadal 5. novembra 2025 vypočutie, počas ktorého Nikolaos Milionis predniesol úvodné vyhlásenie a odpovedal na otázky, ktoré mu položili členovia výboru;
1.	súhlasí s návrhom Rady vymenovať Nikolaosa Milionisa za člena Dvora audítorov;
2.	poveruje svoju predsedníčku, aby postúpila toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.



image1.png




